In nomine sancte et individue trinitatis amen. Ego Jolendis comitissa Sancti Pauli notum facio tam presentibus quam futuris quod elemosinam C solidorum Proviniensium quam dominus meus Hugo comes Sancti Pauli Cisterciensi ecclesie contulit in perpetuum ad consecrationem corporis et sanguinis Christi. Ego quoque divine remunerationis intuitu ratam et gratam habeo et presentis scripti attestatione confirmo.